Nr. 35.820 / 08.11.2024

**ANUNȚ ORGANIZARE CONCURS**

**Institutul Regional de Oncologie Iaşi organizează**, în conformitate cu prevederile Ordinului nr. 166 din 26 ianuarie 2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, concurs pentru ocuparea unui post vacant de **farmacist**.

**Condiţii generale pentru participarea la concurs, în concordanță cu art. 3 din Ordinul 166/2023:**

  a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

  b) cunoaşte limba română, scris şi vorbit;

  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

  d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

  f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

  h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

**În vederea înscrierii la concursul pentru ocuparea postului vacant, candidații vor depune următoarele documente necesare pentru întocmirea dosarului:**

  a) formularul de înscriere la concurs;

  b) diploma de licenţă - Facultatea de Farmacie;

  c) certificatul de membru al organizaţiei profesionale cu viza pe anul în curs;

  d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

  e) acte doveditoare pentru calcularea punctajului prevăzut în anexa nr. 3 la ordin;

  f) certificat de cazier judiciar sau, după caz, extrasul de pe cazierul judiciar;

  g) certificatul de integritate comportamentală;

  h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

  i) actul de identitate sau orice alt document care atestă identitatea, potrivit legii, aflate în termen de valabilitate;

  j) certificatul de căsătorie sau a altui document prin care s-a realizat schimbarea de nume, după caz;

  k) curriculum vitae, model comun European, semnat de candidat.

Înscrisurile în copie vor fi însoțite de originale pentru certificare de către secretarul comisiei de concurs.

În vederea participării la concurs, candidaţii pot depune documentele în vederea întocmirii dosarului de înscriere la concurs în termen de **10 zile lucrătoare** (**11.11.2024 – 22.11.2024**), de la apariția acestui anunț, iar susținerea probelor concursului se poate face între 15 și 30 de zile de la publicare**.**

Înscrierile la concurs se fac la Biroul Resurse Umane din cadrul Institutului Regional de Oncologie Iași, str. G-ral Henri Mathias Berthelot nr. 2-4, telefon 0374278810, interior 543, de luni până vineri, între orele 8.00 – 14,00.

Taxa de concurs este de 250 de lei și se poate achita atât la sediul unității cât și prin virament bancar în următorul cont: RO52TREZ40620F330800XXXX.

Bibliografia și tematica vor fi publicate pe site-ul Institutului Regional de Oncologie Iași - www.iroiasi.ro.

**MANAGER,**

**Ec. Mirela GROSU**

**SEF SERVICIU RUNOS,**

Ec. Claudia PATRICHE